**Likumprojekta “Grozījums likumā “Par tautas nobalsošanu, likumu ierosināšanu un Eiropas pilsoņu iniciatīvu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījums likumā “Par tautas nobalsošanu, likumu ierosināšanu un Eiropas pilsoņu iniciatīvu”” (turpmāk – likumprojekts) ir izstrādāts, pamatojoties uz Ministru kabineta 2016. gada 1. novembra sēdes protokola Nr. 58 4. § 4. punktā noteikto uzdevumu – līdz 2018. gada 1. janvārim izstrādāt un noteiktā kārtībā iesniegt izskatīšanai Ministru kabinetā grozījumus likumā “Par tautas nobalsošanu, likumu ierosināšanu un Eiropas pilsoņu iniciatīvu” (turpmāk – likums). |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz likuma 25.1 pantā Eiropas pilsoņu iniciatīvas tiešsaistes sistēmas atbilstības sertifikāta izsniegšanas funkcija ir noteikta Informācijas tehnoloģiju drošības incidentu novēršanas institūcijai (turpmāk – CERT.LV). Likumā noteikts, ka organizatori, kuri paziņojumus par atbalstu Eiropas pilsoņu iniciatīvai paredzējuši vākt tiešsaistē, iesniedz CERT.LV iesniegumu ar lūgumu izsniegt sertifikātu, tāpat šajā likumā noteikts, ka CERT.LV viena mēneša laikā izskata iesniegumu un izsniedz sertifikātu vai pieņem lēmumu par atteikumu izsniegt sertifikātu.Ministru kabineta 2015. gada 8. decembra sēdes protokola Nr. 66 50. §, ar kuru pieņemts zināšanai informatīvais ziņojums “Par parakstu vākšanas tiešsaistes sistēmas atbilstības sertifikāta izsniegšanas praksi un turpmāko rīcību parakstu vākšanas sistēmas drošības prasību izpildes uzraudzībai” (turpmāk – informatīvais ziņojums), 2. punktā noteikts – Aizsardzības ministrijai, veidojot vienotu, koleģiālu uzraudzības institūciju, paredzēt tai Eiropas pilsoņu iniciatīvas tiešsaistes sistēmas atbilstības sertifikāta izsniegšanas funkciju attiecībā uz savāktajiem paziņojumiem par atbalstu Eiropas pilsoņu iniciatīvām.Informatīvajā ziņojumā norādīts, ka jau sākotnēji, pievienojot Eiropas pilsoņu iniciatīvas tiešsaistes sistēmas atbilstības sertifikāta izsniegšanas funkciju CERT.LV, tas tika uzskatīts par pagaidu risinājumu, kas tika iesviests ņemot vērā Eiropas Parlamenta un Padomes regulu (ES) Nr.211/2011 par pilsoņu iniciatīvu (turpmāk – regula par pilsoņu iniciatīvu) un CERT.LV ekspertīzi un kompetenci. Taču CERT.LV vienību primārā funkcija ir uzturēt un aktualizēt informāciju par informācijas tehnoloģiju (turpmāk – IT) drošības apdraudējumiem, sniegt atbalstu IT drošības incidentu novēršanā, sniegt atbalstu valsts institūcijām IT drošības jomā, organizēt informatīvus un izglītojošus pasākumus gan valsts iestāžu darbiniekiem, gan IT drošības profesionāļiem un citiem interesentiem. Eiropas pilsoņu iniciatīvas tiešsaistes sistēmas atbilstības sertifikāta izsniegšanas funkcijas noteikšana par pastāvīgu CERT.LV pienākumu rada pretrunas institūcijas būtībā – no vienas puses tā ir atbildīga par sistēmas sertificēšanu attiecībā pret drošības un tehniskajiem parametriem, bet, no otras puses – tai ir pienākums risināt incidentus, ko var radīt šīs sistēmas drošības trūkumi vai ievainojamības. Šādu funkciju uzticēšana vienai un tai pašai institūcijai paaugstina risku kļūdu iespējamībai gan tehnisko pārbaužu, gan sertifikācijas laikā, kā arī nav uzskatāma par atbilstošu auditēšanas labajai praksei. Ziņojumā tika norādīts, ka ņemot vērā to, ka aizsardzības ministra pakļautībā tiek veidota koleģiāla sertifikācijas komiteja (pašreiz Digitālās drošības uzraudzības komiteja), kuras sastāvā ir arī CERT.LV, kurš komitejai sniedz tehnisko atbalstu, tad Eiropas pilsoņu iniciatīvas tiešsaistes sistēmas atbilstības sertifikāta izsniegšanas funkciju nepieciešams paredzēt sertifikācijas komitejai. Saskaņā ar Digitālās drošības uzraudzības komitejas nolikumu komitejas mērķis ir uzraudzīt un reģistrēt kvalificētus un kvalificētus paaugstinātās drošības elektroniskās identifikācijas pakalpojumu sniedzējus un to sniegtos pakalpojumus, kā arī uzraudzīt un apstiprināt uzticamus sertifikācijas pakalpojumu sniedzējus un to sniegtos pakalpojumus.Ievērojot Ministru kabinetā nolemto un uzticēto uzdevumu, Aizsardzības ministrija ir izstrādājusi likumprojektu, kas paredz, ka funkciju attiecībā uz Eiropas pilsoņu iniciatīvas tiešsaistes sistēmas atbilstības sertifikāta izsniegšanu turpmāk veiks Digitālās drošības uzraudzības komiteja. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Vides aizsardzības un reģionālās attīstības ministrija un Centrālā vēlēšanu komisija. |
| 4. | Cita informācija | Likumprojekts 2017. gada 28. septembrī jau tika uzsaukts Valsts sekretāru sanāksmē (VSS-1019, protokols Nr. 38 3.§), un 2018. gada 16. janvārī tas tika atbalstīts Ministru kabineta sēdē (sēdes protokols Nr. 3 2.§), 2018. gada 19. janvārī Valsts kanceleja to nosūtīja Saeimas Prezidijam, un 2018. gada 26. janvārī Saeimas Prezidijs nodeva likumprojektu (Nr.1114/Lp12) Juridiskajai komisijai, nosakot to par atbildīgo komisiju. Ņemot vērā to, ka Juridiskā komisija neiekļāva Aizsardzības ministrijas sagatavoto grozījumu likuma “Par tautas nobalsošanu, likumu ierosināšanu un Eiropas pilsoņu iniciatīvu” grozījumos, kuri stājās spēkā 2019. gada 19. martā, tad Aizsardzības ministrija šobrīd atkārtoti likumprojektu uzsauc Valsts sekretāru sanāksmē. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts ietekmēs tās personas, kuras paziņojumus par atbalstu Eiropas pilsoņu iniciatīvai paredzējuši vākt tiešsaistē, jo, lai personas sertificētu tiešsaistes sistēmas, tām būs jāvēršas Digitālās drošības uzraudzības komitejā, nevis CERT.LV. |
| 2. | Tiesiskā regulējuma ietekme uz tautsaimniecību un administratīvo slogu | Saskaņā ar CERT.LV sniegto informāciju, kā arī ņemot vērā, ka līdz šim nav bijis neviens sertifikācijas pieprasījums, tad CERT.LV administratīvais slogs mainīsies tikai juridiski, bet ne praktiski. Pēc Eiropas pilsoņu iniciatīvas tiešsaistes sistēmas atbilstības sertifikāta izsniegšanas funkcijas pārņemšanas no CERT.LV Digitālās drošības uzraudzības komitejai administratīvais slogs palielināsies gadījumā, ja tiks saņemti iesniegumi no personām ar lūgumu izsniegt sertifikātu. Jauno funkciju veiks Digitālās drošības uzraudzības komitejas esošais personāls. |
| 3. | Administratīvo izmaksu monetārs novērtējums | Tiesiskajam regulējumam nav ietekmes uz CERT.LV administratīvajām izmaksām, jo līdz šim nav bijis neviens sertifikācijas pieprasījums.Digitālās drošības uzraudzības komitejai Eiropas pilsoņu iniciatīvas tiešsaistes sistēmas atbilstības sertifikāta izsniegšanas funkcija ir jāveic jau ieplānotā budžeta ietvaros. Ministru kabineta 2015. gada 27. augusta sēdē (protokola Nr. 42 3.§ 9. un 10.1. punkts par atbalstīto finansējumu neatliekamajiem pasākumiem Aizsardzības ministrijai) tika apstiprināts neatliekamais pasākums “Paaugstinātas drošības elektroniskās identifikācijas pakalpojumu sniedzēju uzraudzības institūcija” ar tai pieprasīto finansējumu 261 544 EUR 2017. gadā un 261 544 EUR 2018. gadā. Paredzētā finansējuma ietvaros tiks veikta arī Eiropas pilsoņu iniciatīvas tiešsaistes sistēmas atbilstības sertifikāta izsniegšanas funkcijas nodrošināšana. |
| 4. | Atbilstības izmaksu monetārs novērtējums | *Skat. II sadaļas 3.punktu.* |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar likuma 25.1 pantu tika īstenots regulas par pilsoņu iniciatīvu 6. panta 2. punkts. Saskaņā ar regulu organizatori lūdz attiecīgās dalībvalsts kompetento iestādi apliecināt, ka Eiropas pilsoņu iniciatīvas tiešsaistes sistēma atbilst regulas 6. panta 4. punktā norādītajiem drošības un tehniskajiem parametriem. Līdz šim kompetentās iestādes funkciju īstenoja CERT.LV, saskaņā ar likumprojektu CERT.LV funkciju pārņem Digitālā drošības uzraudzības komiteja. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar noteikumu projektu tiek ieviests Regulas 9. panta pirmais punkts. |
| A | B | C | D |
| Regulas par pilsoņu iniciatīvu 6. panta 2. punkts | Likuma 25.1 pants | Regulas par pilsoņu iniciatīvu 6. panta 2. punkts tiek ieviests pilnībā. | Likuma pants neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regula par pilsoņu iniciatīvu nosaka, ka organizatori lūdz attiecīgās dalībvalsts kompetento iestādi apliecināt, ka Eiropas pilsoņu iniciatīvas tiešsaistes sistēma atbilst konkrētiem tehniskajiem un drošības parametriem, bet nenosaka, kurai iestādei nacionāli jābūt kompetentajai iestādei. Izvērtējot Digitālās drošības uzraudzības komitejas funkcijas, Ministru kabinets nolēmis Eiropas pilsoņu iniciatīvas tiešsaistes sistēmu atbilstības sertifikāta izsniegšanas funkciju uzdot Digitālās drošības uzraudzības komitejai. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jumu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, lai informētu sabiedrību par likumprojektu un dotu iespēju izteikt viedokli, projekts pirms tā iesniegšanas Valsts sekretāru sanāksmē, kura notika 2017. gada 28. septembrī, tika ievietots Aizsardzības ministrijas mājaslapā. Ņemot vērā to, ka likumprojekta teksts nav mainījies, tad tas atkārtoti netika ievietots Aizsardzības ministrijas mājaslapā. |
| 2. | Sabiedrības līdzdalība projekta izstrādē | Lai informētu sabiedrību par likumprojektu un dotu iespēju izteikt viedokli, projekts pirms tā iesniegšanas Valsts sekretāru sanāksmē, kura notika 2017. gada 28. septembrī, ievietots Aizsardzības ministrijas mājaslapā. |
| 3. | Sabiedrības līdzdalības rezultāti | Priekšlikumi noteiktajā laika periodā netika sniegti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Digitālās drošības uzraudzības komiteja un Aizsardzības ministrija, kas nodrošina komitejas darbu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jauna institūcija netiek veidota, esošās institūcijas – CERT.LV – viena no funkcijām tiek nodota citai esošai institūcijai – Digitālās drošības uzraudzības komitejai. |
| 3. | Cita informācija | Nav |

Iesniedzējs:

Ministru prezidenta biedrs, aizsardzības ministrs Artis Pabriks

Z.Lepa, 67335354

zane.lepa@mod.gov.lv